kardosdrur/scandi-wiki huggingface dataset:
Johan Hörner

Johan Hörner (28. januar 1711 i Edebo i Roslagen, Sverige – 4. marts 1763 i København) var en svensk-dansk maler.

Johan Hörner var elev af maleren Johan Henrik Scheffel i Stockholm, men på grund af sin pietistiske tro, som ikke var velset i Sverige, rejste han til Danmark i 1734. Her boede han hos en snedker Wiinberg i Lille Købmagergade, som selv var pietist. Hörner gav andre svenske flygtninge husly, men måtte i 1735 rejse til provinsen, sandsynligvis fordi han følte sig forfulgt for sine gerninger i København  Han blev gift med Christine Wass i april 1737 under et besøg i København, og den 1. december 1740 lod han en datter døbe Johanna Christina Hörner i Sankt Petri Kirke. I 1741 kom en ny bølge af svenske pietistiske flygtninge til København, deriblandt Sven Rosén, som ansåes for en ledende skikkelse i den svenske pietisme. Hörner gav igen husly for nogle af flygtningene, blandt andre Rosén.

På trods af at den danske konge Christian 6 selv var stærkt påvirket af pietismen, blev Hørner ikke optaget som hofmaler. Det hænger muligvis sammen med at Hörner med sin realistiske stil ikke var i stand til at male idealiserede repræsentationsstykker. Et enkelt maleri af Frederik 5. som kronprins viser en noget anderledes og mindre smuk person end de fleste samtidige portrætter af ham..

Til gengæld fandt han arbejde med at portrættere gejstligheden og borgerstanden. Han var desuden en særdeles mangesidig og ikke uhabil kunstner; han gjorde kabinetsbilleder, frugtstykker, fuglestykker, stillebensstykker, Contrefaiter og større familiebilleder, men vandt især navn ved sine Natstykker, som det indre af en smedje, af et køkken med ild på skorstenen o.a. På sine natstykker forstod han med smag at anbringe portrætfigurer, som på et af dem Frederik 5., Juliane Marie og sig selv. I sine arbejder fra 1750'erne spores i portrætternes komposition påvirkning fra Carl Gustaf Pilo og Balthasar Denner. Hörner var blandt de malere, billedhuggere, forfattere, søofficerer og kadetter, som mødtes i hjemmet hos maleren Jacob Fosie, fader til maleren Johanna Fosie, i Østergade i København, hvor man afholdt kunstnerisk salon efter fransk forbillede.

Mange af Hörners arbejder er sandsynligvis endnu ikke blevet identificeret. Så sent som i 2007 identificerede et portræt af søofficeren Adam Frederik Lützow, som i dag er i privateje. To portrætter af Frederik 5.'s døtre kom til Fredensborg Slot, et portræt af Frederik Rostgaard er på Københavns Universitetsbibliotek og den Abraham Peltske familie (1756) i det Petersenske Jomfrukloster. Desuden findes en del af hans portrætter af Hans Egede, Laurids de Thurah, Johan Christian Kall, Peter Schiønning og Hans Adolph Brorson i Portrætsamlingen på Frederiksborg Slot. Søofficer Peter Schiønning er udlånt til Orlogsmuseet.

Henvisninger

Eksterne kilder/henvisninger 

 
241 (Dansk biografisk Lexikon / VIII. Bind. Holst – Juul)

Malere fra Sverige
Malere fra Danmark
Portrætmalere
Personer i frihedstiden
Danskere i 1700-tallet
Personer i Dansk Biografisk Leksikon
Asturisk (sprog)

Asturisk er et iberoromansk sprog nært beslægtet med llionsk. Asturisk tales af omkring 100.000(2015) i den spanske autonome region Asturien.

Referencer

Eksterne henvisninger 

Iberoromanske sprog
Asturien
Sprog i Spanien
Blast beat

Blast beat er en trommeteknik ofte associeret med grindcore og dødsmetal, selvom dets brug har spredt sig til andre former for ekstremmetal. Adam MacGregors definition af teknikken lyder på: "blast beat indeholder generelt en gentaget sekstendedelsrytme figur, spillet i et hurtigt tempo og delt ud mellem stortrommen, lilletromme og hihatten." Blast beats er også blevet beskrevet som "maniske perkussive eksplosioner, der handler mere om den ren og skære voldsomme lyd end rytmen". Napalm Death anses for at have opfundet teknikken, selvom denne lyd før blev praktiseret af bands som D.R.I., og Repulsion

Fodnoter 

Dødsmetal
Musik
Winton Engine Company

Winton Engine Company er en tidligere motorproducent i USA, der senere blev opkøbt af General Motors som Winton Engine Corporation og senere Electro-Motive Diesel.
Forløberen for virksomheden var Winton Motor Carriage Company, Cleveland, Ohio, som var en af de tidligste bilproducenter, grundlagt i 1897 med en betydelig markedsandel frem til starten af tyverne. I 1912 var man begyndt at producere stationære og marinemotorer i datterselskabet Winton Engine Company og da bilproduktionen stoppede og moderselskabet lukkede i 1924, fortsatte produktionen i datterselskabet. Winton Engine Company blev opkøbt af General Motors i Juni 1930. 

Virksomheden producerede nogle af tidligste anvendelige to-takts dieselmotorer i 300 til 900 kW klassen, som bl.a. blev anvendt i tidlige dieselelektriske lokomotiver fra Electro-Motive Corporation (senere EMD) og Ubåde fra US Navy. I 1935 blev den del af virksomheden der fremstillede lokomotivmotorer fusioneret med Electro-Motive Corporation, mens den del der fremstillede marinemotorer fortsatte som Cleveland Diesel Engine divisionen af General Motors, der lukkede i 1962.

Winton 201A motoren, som var virksomhedens første to-takts dieselmotor, dannede grundlaget for EMD's senere motorer af typen EMD 567 som bl.a. i Danmark kendes fra MY- og MX lokomotiverne
Kam Lee

Kam Lee (født Barney Kamalani Lee) er en amerikansk musiker, bedst kendt for sine vokalbidrag til den tidlige inkarnation af Death, der på dette tidspunkt gik under navnet Mantas. Senere i 1985 sluttede han sig til Massacre dannet af Bill Andrews. Lee er især blevet kendt for sit bidrag til dannelsen af vokalistilen growl sammen med Jeff Becerra fra Possessed.

Omkring 1983 i punkmiljøet fik Kam Lee sin interesse for musik omkring, hvor han spillede i sit første band Invaders From Hell, der havde en meget Misfits-inspireret lyd. Senere hen sluttede han sig til forskellige garage metal-bands, der spillede coverversioner af Iron Maiden og Raven. I highscool-årene begyndte han at får større interesse for mørkere metal som Venom, Hellhammer og Mercyful Fate. I denne anledning mødte han Chuck Schuldiner og Rick Rozz, der havde dannet bandet Mantas. Rozz tilbød ham at spille trommer, hvilket han takkede ja til, og begyndte at indspille demoer med dem.

Fodnoter 

Sangere fra USA
Sangskrivere fra USA
Trommeslagere fra USA
Misfits

Misfits (engelsk for "utilpassede") kan henvise til

Film og tv 
 The Misfits, en film fra 1961 instrueret af John Houston med Clark Gable, Marilyn Monroe og Montgomery Clift, udgivet på danske som De frigjorte (film fra 1961)
 The Misfits (film fra film), en amerikansk film
 Misfits (tv-serie), en britisk tv-serie
 Misfits (dokumentarfilm), en dansk dokumentarfilm fra 2015 instrueret af Jannik Splidsboel

Musik 
 The Misfits, et amerikansk punkband
 Misfits (Misfits-album)
 Misfits (The Kinks-album)
 "Misfits" (The Kinks-sang)
 "Misfits" (Neil Young-sang)

Andet 
 Misfits In Action, en wrestler-gruppe
Harken (by)

Harken er en landsby i det centrale Vendsyssel med . Harken er beliggende otte kilometer syd for Hjørring og 16 kilometer nord for Brønderslev.

Byen ligger i Region Nordjylland og hører til Hjørring Kommune. Harken er beliggende i Vrejlev Sogn. Harken er sammenvokset med Hæstrup Mølleby i Hæstrup Sogn.

Eksterne henvisninger 

 Nyespor.dk om Harken

Kilder
Gustav Heinemann

Gustav Walter Heinemann (født 23. juli 1899 i Schwelm, Ennepe-Ruhr-Kreis, Nordrhein-Westfalen, død 7. juli 1976 i Essen) var en tysk jurist og politiker, der var landets forbundspræsident fra 1969 til 1974. 

Heinemann var soldat under 1. verdenskrig og læste fra 1918 jura og historie i Münster, Marburg, München, Göttingen og Berlin, hvor han tog den første juridiske embedseksamen i 1921 og den anden i 1926. Han blev dr.rer.pol. i 1921 og dr.jur. i 1929. Fra 1926 til 1928 arbejdede han som advokat i Essen. I 1933 blev han lektor i erhvervsjura ved Universität zu Köln, men i 1936 blev han direktør for Rheinischen Stahlwerken – en position han havde frem til 1949. Året efter begyndte han atter at virke som advokat.

Sit politiske virke begyndte han i Christlich-Sozialer Volksdienst 1930-1933. I 1945 var han med til at grundlægge CDU, men forlod partiet i 1952 i protest mod partiets oprustningspolitik. Han blev valgt til overborgmester i Essen i 1946 og var medlem af landdagen i Nordrhein-Westalen 1947-1950 og justitsminister i delstaten frem til 1948. Han var indenrigsminister i Konrad Adenauers første regering fra 1945 til 1950. Sammen med Helene Wessel stiftede han Gesamtdeutsche Partei, der grundet et elendigt valgresultat i 1957 – partiet fik 1,2% – blev opløst allerede året efter. Heinemann meldte sig i stedet ind i SPD og blev valgt til Forbundsdagen, hvor han sad til 1969. Han var fra 1958 til 1969 medlem af hovedbestyrelsen i SPD. I 1969 blev han valgt til Tysklands forbundspræsident med 6 stemmer mere end sin CDU's kandidat Gerhard Schröder og blev derved den første socialdemokratiske præsident siden Friedrich Ebert.

Referencer

Eksterne henvisninger 

Tysklands forbundspræsidenter
Ministre fra Tyskland
Medlemmer af Forbundsdagen
Borgmestre fra Tyskland
Politikere fra CDU
Politikere fra SPD
Telenor Arena

Telenor Arena er et indendørs fodboldstadion og multiarena beliggende på Fornebu i Bærum, ca. 8 km. vest for Oslo i Norge. Stadionet er hjemmebane for Stabæk Fotball og blev indviet i 2009. Det har plads til 15.000 tilskuere ved fodboldkampe og 25.000 ved koncerter. Telenor har købt navnerettighederne til arenaen frem til 2018.

Eurovision Song Contest 2010 blev afholdt i Telenor Arena.

Eksterne henvisninger 
 Telenor Arenas hjemmeside

Fodboldstadioner i Norge
Bærum
Etableret i 2009
Oerlikon Millennium

Oerlikon Millennium 35 mm Naval Gun System er et Close-in weapon system (CIWS) produceret af Rheinmetall og Oerlikon Contraves.

Historie 
Omkring 1990, besluttede Oerlikon Contraves at udvikle en kanon der kunne bruge nuværende 35 mm ammunition og det nye AHEAD (Advanced Hit Efficiency And Destruction) projektiler der spreder et tæppe bestående af 152 wolfram-cylindere i luften. Udviklingen af kanonen begyndte i tredje kvartal 1992 med affyringstests allerede så tidligt som i 1994. Ved Farnborough Luftshowet i september 1994, fremviste Oerlikon Contraves dets 35 mm for første gang for offentligheden. Det havde dengang projektbetegnelsen 35/1000, hvilket stammede fra dets kaliber og skudkadance. Betegnelsen blev senere ændret til KDG. I januar 1995, underskrev det schweiziske firma en kontrakt med Royal Ordnance om udviklingen af en skibsbaseret kanon baseret på KDG, som igen blev omdøbt til Millennium MDG-35. Kontrakten udløb i 1999 men Oerlikon Contraves fortsatte udviklingen af våbenet efter endnu en navneændring, denne gang til GDM-008. 

Ved US Navy League konventionen i marts 2002 blev der indgået en aftale mellem Oerlikon Contraves og Lockheed Martin om at producere kanonen. Millennium kanonsystemet undergår for tiden tests for at godkende systemet til brug på amerikanske krigsskibe. US Naval Sea Systems Command (Navsea) færdiggjorde i 2006 de første jordbaserede tests af Millennium kanonen og forberedte nye tests til søs i i 2006. Millennium kanonen indgik i operativ tjeneste i 2007 på Søværnets fleksible støtteskibe af Absalon-klassen.

Beskrivelse 
Skjoldet på Millennium kanonen er designet med henblik på stealth og dermed udgør et så lille mål som muligt. Systemet kan holde ca. 252 stykker 35 mm ammunition i magasinet, hvilket betyder at et magasin kan række til over 8 missilengagementer uden genladning. Der kræves ikke nogen speciel tilpasning af skibet for at få plads til systemet, der skal bare være adgang til en strømkilde og datakabler til ildledelsessystemet. I tilfælde af strømsvigt fortsætter systemet fuldt funktionsdygtig på grund af reservebatterier. I løbets munding sidder der en sensor der er i stand til at programmere de programmerbare AHEAD (Advanced Hit Efficiency And Destruction) projektiler som de forlader løbet. Denne sensor programmerer i hvilken afstand wolfram-cylinderene skal spredes i. Hvert projektil spreder 152 stabiliserede wolfram cylindere som skaber en kegleformet sværm af cylindere til at nedkæmpe luft eller overflademål. Hvert AHEAD patron vejer 1.78 kg, hvori der er et 750 gram projektil med et sprænghoved på 500 gram. Hvert af de 152 wolfram-cylindere vejer 3,3 gram og den maksimale engagementsrækkevidde er 5 kilometer, hvorefter projektilet automatisk selvdestruerer.

Brugere 
 
 Absalon-klassen (under navnet Mk M/04 LvSa)
 Iver Huitfeldt-klassen (under navnet Mk M/04 LvSa)

Reference 
 Lockheed Martin Millennium 35 mm naval gun system (engelsk) 
 Globalsecurity.org: MDG-351 Millenium Gun (engelsk)

Skydevåben
Våben fra Schweiz
Børglum

Børglum er en landsby i det vestlige Vendsyssel med under tohundrede indbyggere (2011) . Børglum befinder sig 8 kilometer vest for Vrå og 8 kilometer øst for Løkken.

Byen ligger i Region Nordjylland, hører under Hjørring Kommune og er beliggende i Børglum Sogn.
To kilometer vest for Børglum ligger Børglum Kloster.

Kilder 

Lokaliteter i Hjørring Kommune
Podning

Podning er et generelt udtryk for en vegetativ formeringsmåde. Det foregår ved, at man har en grundstamme og en vækstdygtig del af en udvalgt sort, "ædelriset", hvis kambium bringes i tæt kontakt med grundstammens. Metoden er langsommelig og kræver megen øvelse, så den bruges mest i de tilfælde, hvor planten ikke kan stiklingeformeres, eller for at regulere væksten. Desuden er det en fordel, at man ikke skal vente på, at planten får en vis alder, før den sætter blomster og dermed også frugter, da modenheden følger med i ædelriset.

Ufordragelighed 
For at grundstamme og ædelris skal kunne danne en holdbar sammenvoksning (at de er "forenelige") kræves det som minimum, at de er af samme slægt, og i de fleste tilfælde samme art. F.eks. kan samme grundstamme ikke bruges til Sød-Kirsebær og Blomme, selv om de er i samme slægt, men omvendt kan Almindelig Pære podes på en grundstamme af Kvæde. Hvis grundstammen afstøder knoppen eller kvisten, skyldes det, at planternes fysiologi er for forskellige (de er "ufordragelige")). Det kan ske med det samme, eller der kan gå flere år, før problemet bliver synligt. Symptomerne kan være tidlige høstfarver eller mørkfarvning ved sammenvoksningen. Problemet med ufordragelighed kan i visse tilfælde afhjælpes ved at bruge en mellempodning med en tredje sort.

Podningsarbejdet 
Under selve arbejdet med at udføre podningen gælder det om at få god, fysisk kontakt mellem de to individers kambier, da det er her sammenvoksningen foregår. Kambiet består af udspecialiserede celler, der egentlig er beregnet på at danne træets tykkelsesvækst. I podningssåret omdannes de i stedet til kallusceller, der virker som arvæv og heler plantens sår. Kalluscellerne skal mødes og genetablere transporten af vand, næringsstoffer og sukker mellem rod og top. For at ødelægge så få celler som muligt er det vigtigt at have en skarp kniv, der skærer sig gennem barken og veddet og ikke bliver trykket igennem.

Podningsmetoder 
Okulation består i, at man skyder en knop af ædelriset, et "øje" (af latin: oculus), ind mellem bark og ved på grundstammen. Metoden er hurtig og let at udføre for den øvede, og den foregår i juli-august, før dagtemperaturen falder til under 20°, da kambiet ellers ikke er aktivt nok til at hele et sådant sår.

Chip-budding består i at man først henter en stump af ædelriset, bestående af en knop og en smule af veddet neden under den. Denne stump ("chippen") sættes derefter ind i en tilsvarende udskæring i grundstammen. Metoden er tidkrævende, men den ekstra arbejdskraft modsvares af en succes med sammenvoksningen, så den bruges i de planteskoler, hvor man har folk, som er øvede i den. Som regel bliver chipbudding udført i sommertiden.

Kopulation er den klassiske podningsmetode, hvor et helt stykke ædelris med 3-4 knopper sættes på en egnet grundstamme ("kopulation" kommer af latin copulatio = "forening"). Metoden kan med fordel udføres i januar-februar, men det forudsætter, at ædelrisene høstet sent og er blevet opbevaret køligt, så vinterhvilen ikke er brudt. I modsat fald vil knopperne springe ud, før end vandtransporten er genetableret, og så visner ædelriset.

Botanik
Havearbejde
Zohra Segal

Zohra Segal (27. april 1912 - 10. juli 2014) var en indisk skuespillerinde og danserinde.

Eksterne henvisninger 

 

Skuespillere fra Indien
Hundredårige
Fladstrand Kirke

Fladstrand Kirke, beliggende i den nordlige del af Frederikshavn er opført i perioden 1688 – 1690 da Fladstrand var et lille fiskerleje.

Før færdiggørelsen af Frederikshavn Kirke i 1892 fungerede kirken som byen Frederikshavns kirke.

I begyndelsen af 1900-tallet blev kirken reduceret til et begravelseskapel og først i 1945 blev kirken atter indviet til gudstjenestebrug.

Kirkegården 
I den nordlige ende af kirkegården findes en krigskirkegård hvor der er begravet engelske, tyske og sovjetiske militære og civile ofre fra anden verdenskrig.

Eksterne kilder og henvisninger 

 Fladstrand Kirke, Frederikshavn Provsti
 Danmarks kirkehistorie 
 Fladstrand Kirke  hos KortTilKirken.dk

Kirker i Frederikshavn Kommune
Bygninger, konstruktioner og anlæg i Frederikshavn
Kirker i Aalborg Stift
Kirker i Hjørring Amt
Klejtrup Sø

Klejtrup Sø er en sø ved Klejtrup sydvest for Hobro. Søen gennemskæres af kommunegrænsen mellem Viborg Kommune og Mariagerfjord Kommune.

Ved søens sydende ligger Verdenskortet ved Klejtrup Sø, et verdenskort af jord og sten bygget af dansk-amerikaneren Søren Poulsen i årene 1944-69. Samme sted ligger Klejtrup Volde, der er et voldsted for middelalderborgen Brattingsborg.

Søen er som en del af Skals Å-systemet en del af Natura 2000-område nr. 30 Lovns Bredning, Hjarbæk Fjord og Skals Ådal.

Galleri

Eksterne henvisninger 

 Verdenskortet
 Danmarks Søer, Søerne i Nordjyllands og Viborg Amter, af Thorkild Høy m.fl. 

Søer i Viborg Kommune
Søer i Mariagerfjord Kommune
Sø
George Gaynes

George Gaynes (16. maj 1917 – 15. februar 2016) var en finsk-født amerikansk skuespiller. Han var en dygtig Broadway-skuespiller, samt en film-og tv-stjerne i USA.

Han kendes af mange som kommandant Eric Lassard i komediefilmene om Politiskolen. Herudover havde han succes som Henry Warnimont i NBC-serien Punky Brewster, hvor hans hustru, Allyn Ann McLerie, gæstemedvirkede som hans kæreste, samt rollen som Frank Smith, mafiabossen, der bliver slået af Luke Spencer (Anthony Geary) i sæbeoperaen General Hospital.

Eksterne henvisninger 
 

Skuespillere fra Finland
Skuespillere fra USA
Denis Healey

Denis Healey (født 30. august 1917, døde 3. oktober 2015) er en tidligere britisk politiker fra Labour-partiet. Han var med til at stifte den hemmelighedsfulde Bilderberggruppe i 1954. Han var Chancellor of the Exchequer (finansminister) i årene 1974-79 under premierministrene Harold Wilson og James Callaghan. I 1980 var han tæt på at blive valgt til at efterfølge Callaghan som leder for Labour, men blev slået af den mere venstreorienterede Michael Foot.

Næstformænd for Labour (UK)
Forsvarsministre fra Storbritannien
Finansministre fra Storbritannien
Briter i 1900-tallet
Briter i 2000-tallet
Jessie Ipsen

Jessie Gina Hyrup Ipsen (født 1983) en dansk gymnast, atlet og kunstmaler. Hun er medlem af Rødovre og Omegns Gymnastikforening (gymnastik) og Københavns IF, tidligere Frederiksberg IF (atletik). 

Hun var tidligere træner for ROGs elitegymnaster i kvindelig idrætsgymnastik (redskabsgymnastik). Desuden er hun kunstmaler af abstrakt modernistisk kunst.

Jessie Ipsens lillebror David Hyrup Ipsen er tidligere eliteidrætsgymnast og tidligere træner for de danske juniorer i idrætsgymnastik.

Gymnastik 
Ipsen dansk mester i redskabsgymnastik for hold med ROG i 2000. Hun blev 2002, 2003, 2004 og 2005 dansk mester i Spring-rytme gymnastik for mixedhold og 2005 også for kvindehold. Hun var 2002 og 2004 på ROGs mixhold som vandt Europa mesterskabet i spring-rytmegymnastik 2006 blev det til bronze for mixedhold. Hun vandt guld ved Nordisk Mesterskab i 2003 og sølv i 2005 for ROGs mixhold.

Atletik 
Ipsen begyndte at dyrke atletik i maj 2008. Hun blev sølvvinder ved det indendørs danske mesterskab i længdespring 2009 med et spring på 5,58 og fik samme placering udendørs DM 2009 med 5,63. Hun blev også bronzevinder i trespring med et spring på 11,87. Hun blev sølvvinder ved det indendørs danske mesterskab i trespring og længdespring 2010 med spring på 11,89 og 5,91.

Hun vandt for første gang en titel ved de danske mesterskaber i atletik 2010. Efter en tangering af den personlige rekord i fjerde runde med 6,05 fulgte hun op i de to sidste med 6,07 og 6,13. Det sidste spring var det længste ved et DM siden Renata Pytelewska Nielsen vandt i 1997. Jessie Ipsen er nu oppe på en 10. plads på alle tiders længdespringsliste i Danmark.

Ipsen trænes af Wojciech Buciarski.

Erhverv 
Jessie Ipsen har tidligere været undervisningsassistent på Institut for Idræt ved Københavns Universitet og er nu gymnasielærer i idræt og biologi på Høje-Taastrup Gymnasium (fra 2011).

Meriter

Gymnastik

Atletik

Eksterne henvisninger 
Statletik.dk – Jessie Ipsen 

Længdespringere fra Danmark
Atleter fra Frederiksberg IF
Atleter fra Københavns IF
Gymnaster fra Danmark
Trespringere fra Danmark
Gymnasielærere fra Danmark
Bromazepam

Bromazepam er et benzodiazepin der bruges som det aktive stof i lægemidlet Bromam®. Stoffet virker ved at binde sig til specielle strukturer i hjernen (GABA-receptorer). Herved hæmmes en række nerveimpulser der fremkalder angst, søvnløshed og kramper.

Bromam® 
Bromam® er et receptpligtigt lægemiddel der markedsføres af Sandoz der er en del af Novartis International AG. Midlet fås i 3 og 6 mg af det aktive stof Bromazepam. Virkningen er beroligende, angstdæmpende og sløvende. Bivirkningerne kan være mundtørhed, hukommelsestab, åndedrætsbesvær og muskelsvaghed. Ved indtagelse indtræder virkningen i løbet af 1½ time. Stoffet er først helt ude af kroppen efter ca. 3 døgn.

Der er stor risiko for hurtig tilvænning af stoffet og midlet bør derfor anvendes med særlig forsigtighed. Stoffet er sløvende og det frarådes at man færdes i trafikken når man er påvirket. Bivirkninger ved tilvænning der indtræder hvis medicineringen stoppes vil være hyperaktivitet, problemer med at sidde stille, tanker der flyver rundt og ekstrem uro.

Se også 
Benzodiazepin

Hjernen

Angst

Eksterne henvisninger 
Du kan læse mere om medicin, der indeholder bromazepam på medicin.dk
 Apoteket.dk om Bromam
 Sandoz.dk om Bromam 

Lægemidler tilhørende nervesystemet
Marshall

Marshall har flere betydninger:
 Marshall (navn)
 Marshall Bruce Mathers III – amerikansk rapper
 Marshall, Dennis – costaricansk professionel fodboldspiller.
 Marshall Flinkman– fiktiv person
 Marshall, Frank – Amerikansk stormester i skak
 Humphry Marshall - amerikansk botaniker
 Marshall Law – figur fra computerspil
 Marshall McLuhan – canadisk filosof og professor
 Marshall Amplification – guitarforstærkerproducent
 Marshallplanen – amerikansk hjælpeprogram til Europa efter anden verdenskrig
 Marshall, George – tidligere amerikansk general og udenrigsminister
 Marshall øerne – ø-gruppe i det vestlige Stillehav

Se også 
 Marskal - samme betydning som marshall.
 Marshal - samme betydning som marshall.
 United States Marshals Service
The Videos 1989-2004

The Videos 1989-2004 var en DVD som Metallica udgav i december 2006. DVDen viste alle Metallicas musikvideor fra 1989-2004. Den solgte over 28.000 eksemplarer den første uge, og kom på trede pladsen på Billboard Top Videos hitlisten

Musikvideoer og DVD-er
Metallica-album